اختر شیرانی

اختر شیرانی اردو شاعر، محمد داود خان نام ٹونک (راجپوتانہ) میں پیدا ہوئے۔ تمام عمر لاہور میں گذری۔ والد پروفیسر حافظ محمود خان شیرانی اورینٹل کالج لاہور میں فارسی کے استاد تھے۔ اختر کو بچپن سے ہی شاعری کا شوق تھا۔ منشی فاضل کا امتحان پاس کیا لیکن والد کی کوشش کے باوجود کوئی اور امتحان پاس نہ کر سکے اور شعروشاعری کو مستقل مشغلہ بنا لیا۔ ہمایون اور سہیلی کی ادارت کے بعد رسالہ انقلاب پھر خیالستان نکالا اور پھر رومان جاری کیا۔ شاہکار کی ادارت بھی کی۔ اردو شاعری میں اختر پہلا رومانی شاعر ہے جس نے اپنی شاعری میں عورت سے خطاب کیا۔ عالم جوانی میں ہی اختر کو شراب نوشی کی لت پڑ چکی تھی، جو آخر کار جان لیوا ثابت ہوئی۔ لاہور میں انتقال ہوا اور میانی صاحب میں دفن ہوئے۔

غزل گوئی 
اختر شیرانی کو رومانی نظم نگار کی حیثیت سے شہرت حاصل ہوئی لیکن ان کے شعری مجموعوں میں غزلوں کی کمی نہیں۔ اگر چند رباعیوں اور کچھ ماہییوں کو نظر انداز کر دیا جائے تو ان کا شعری مجموعہ "طیور آوارہ" صرف غزلوں پر مشتمل ہے۔ "شہناز" اور "شہزدو" میں بھی قابل ذکر تعداد میں غزلیات موجود ہیں۔ اختر شیرانی کی غزلوں میں روایتی مضامین جابجا دکھائی دیتے ہیں اور بیشتر نظموں میں باندھے گئے مضامین بھی غزلوں میں در آتے ہیں۔ ان کی غزلوں کا نمایاں حصہ خمریات سے ملمز ہے۔ اس نوعیت کے دو شعر ملاحظہ ہوں۔

مزید دیکھیے 
 اختر شیرانی (مزاحیہ اداکار)

حوالہ جات

بیرونی روابط 
 اختر شیرانی: شاعر محبت
 اختر شیرانی: اردو تعارف، اخذ کردہ بتاریخ 19 اکتوبر 2016ء
 شہاب نامہ از قدرت اللہ شہاب

1905ء کی پیدائشیں
1948ء کی وفیات
اردو شعرا
برطانوی ہند کے شعراء
بیسویں صدی کے اردو مصنفین
پاکستانی شعرا
پشتون نژاد بھارتی شخصیات
ضلع ٹونک کی شخصیات
لاہور کے شعرا
پشتون شخصیات
پاکستانی اردو شعرا
ویکی ڈیٹا سے مطابقت رکھنے والی مختصر تفصیل
سانیٹی